burgasdotpro/wikipedia huggingface dataset:
Keltská hudba

Keltská hudba je pojem využívaný hudobnými vydavateľstvami, obchodmi a časopismi na pomenovanie rozsiahlej skupiny hudobných žánrov, ktoré sa vyvinuli z ľudových hudobných tradícií keltského etnika, žijúceho v Európe - v súčasnosti enklávy v Spojenom kráľovstve (Škótsko, Wales, Cornwall, Man), Írsku a vo Francúzsku (Bretónsko). Termín sa rovnako vzťahuje na ústne odovzdávané tradicionály, ako aj na populárnu hudbu, ktorá často obsahuje len nepatrné známky pôvodnej ľudovej hudby.
Geografické rozšírenie.
V užšom zmysle termín označuje len hudbu Írska a Škótska, pretože z oboch lokalít pochádza pomerne veľa "„keltskej“" hudobnej produkcie, aj keď samotní hudobníci/interpreti sa bránia takémuto nálepkovaniu. Získanie nezávislosti Írska od Veľkej Británie v 1922 prinieslo snahy o privlastnenie si pojmu ako špecificky írskeho produktu, čo komplikuje vyššie uvedené konštatovanie.
Ako keltská hudba sa však označujú aj (hlavne folklórne) hudobné prejavy z oblastí Cornwallu, Walesu a ostrova Man v Spojenom kráľovstve), Galície, Kantábrie a Astúrie v Španielsku, Bretónska vo Francúzsku a z Portugalska. V Bretónsku je keltská tradícia obvzvlášť silná, početné festivaly sa konajú celoročne.
Keltská hudba ovplyvnila hudobné žánre aj inde vo svete vďaka Írom/Škótom žijúcim v rôznych, hlavne anglicky hovoriacich krajinách. Napr. v USA írski prisťahovalci výrazne ovplyvnili americké žánre ako bluegrass a country.
Mirzə Xəzər

Mirzə Xəzər ( - Mirza Chazar; * 29. november 1947, Geokčaj, Azerbajdžan, vtedy ZSSR – † 31. január 2020, Nemecko) bol prominentný azerbajdžanský spisovateľ, politický analytik, moderátor, vydavateľ.
Životopis.
Na žiadosť Štokholmského Inštitútu pre preklad Biblie, Mirzə Xəzər preložil Starý a Nový zákon do azerbajdžančiny. Pracovať na preklade začal od roku 1975 a dokončil ho v roku 1984. Od roku 1976 do roku 2003 pracoval pre rádio Slobodná Európa a Hlas Ameriky ako šéfredaktor spravodajstva na azerbajdžanskej redakcii. Pracoval ako vydavateľ on-line denníka s názvom „The Voice of Mirza Khazar“ ("Hlas Mirzu Xəzəra") v troch jazykoch: azerbajdžanský, anglický a ruský.
Predvianočná nočná mora

Predvianočná nočná mora () je americký animovaný film režiséra Henry Selicka z roku 1993, produkovaný Timom Burtonom. V anglickom origináli v ňom figurujú hlasy Dannyho Elfmana, Paula Rubensa Chrisa Sarandona, Catherine O'Hara, Williama Hickeyho, Kena Pagea, a Glena Shadixa.
Dej.
Film rozpráva príbeh Jacka Skellingtona, kráľa strašidiel v meste Halloween. Celý rok má plné ruky práce, aby v deň Všetkých svätých postrašil všetky deti. Napriek tomu všetkému sa nudí. Raz sa Jack náhodou ocitne v susednom Vianočnom meste. Celkom ho uchvátia vianočné sviatky, ktoré doteraz nepoznal. Rozhodne sa preto ukradnúť Vianoce a zinscenovať ich v halloweenovom šate. Obyvatelia mesta Halloween sa začnú svedomito pripravovať na Vianoce — baliť strašidelné darčeky, šiť Jackovi oblek Santa Clausa, ktorého medzitým uniesli. Vytvoria záprah z kostlivcových sobov a Jack sa vyberie do sveta ľudí, obdarovať deti svojimi darčekmi. To vyvolá medzi ľuďmi paniku a pokúsia sa Jackov záprah zostreliť. Jack vďaka svojej vernej priateľke Sally pochopí, kde je jeho pravé miesto a rozhodne sa vrátiť veci na pravú mieru.
Mechanizmus (kinematika)

Mechanizmus je sústava telies, ktoré sa môžu vzájomne pohybovať a ktorým väzby ponechajú jeden alebo dva stupne voľnosti.
Rozdelenie.
Podľa vykonávaného pohybu:
Podľa účelu:
Podľa počtu členov:
Podľa použitých členov:
Vetva jablone

Vetva jablone (lat: "Ramus Pomifer") bolo súhvezdie, ktoré sa nachádzalo medzi súhvezdiami Herkules a Lýra. Bolo zobrazované vo forme troch hadov ovinutých okolo vetvy jablone, ktorú drží v ruke Herkules.
SGR 1900+14

SGR 1900+14 je jeden zo štyroch známych magnetarov vo vnútri galaxie Mliečna cesta, ktorý sa nachádza v súhvezdí Orol vo vzdialenosti približne 20 000 ly.
Spitzerov vesmírny ďalekohľad objavil záhadný prstenec okolo SGR 1900+14 a v rokoch 2005 a 2007 dve tenké infračervené frekvencie. Tento prstenec má šírku približne 7 ly.
Jeho rektascenzia je 19h 07m 16,85s, deklinácia je +09° 18' 50,4" a hviezdna rotácia približne 5,2.
Liftback

Liftback je typ automobilovej karosérie. Tá je uzavretá troj- alebo päťdverová dvojpriestorová. V porovnaní s hatchbackom sa zadná časť vozidla zvažuje pod miernejším uhlom a je dlhšia. Niekedy je také vozidlo trojpriestorové a nespadá do kategórie sedan, pretože sa otvára aj zadné okno.
Bibliografický odkaz

Odkaz alebo bibliografický odkaz (-podľa STN ISO 690 z r. 1998 aj 2012; staršie [podľa STN/ČSN 01 0197, t.j. 1970-1998, a podľa STN ISO 690-2, t.j. 2001-2012]: bibliografická citácia; angl. [podľa ISO 690-všetky vydania] "(bibliographic) reference"; po česky [podľa ČSN ISO 690 z r. 1996 aj 2011 ] "bibliografická citace") je "záznam" obsahujúci údaje o iných dokumentoch, ktoré autor bezprostredne použil pri písaní svojej práce. Bibliografický odkaz je štandardizovaný popis citovaného dokumentu, ktorý musí jasne identifikovať dokument a obsahovať predpísané časti popisu. Bibliografické odkazy sú súčasťou vytvoreného dokumentu, napríklad odbornej knihy, dizertácie, štúdie a pod., a sú v jeho hlavnej časti. Bibliografický odkaz používajú autori, redaktori, vydavatelia a pod. vo forme zoznamov bibliografických odkazov obsahujúcich záznamy o iných dokumentoch, ktoré pôvodca dokumentu použil pri tvorbe svojej publikácie. Zoznam bibliografických odkazov je súpis bibliografických odkazov usporiadaný abecedne alebo podľa poradových čísel ich citovania.
Bibliografický odkaz odkazuje na iný konkrétny dokument (napr. monografiu), na príspevok v inom dokumente (príspevok v monografii alebo zborníku, heslo v encyklopédii) alebo na iný článok v seriálových publikáciách, najmä v periodikách – časopisoch, ročenkách, revue, novinách, ktoré boli publikované v tlačenej alebo elektronickej podobe. Bibliografický odkaz musí obsahovať tzv. "povinné údaje" a môže obsahovať tzv. "nepovinné údaje". Ak sa okrem povinných údajov uvádzajú aj nepovinné údaje, ide o tzv. "úplný bibliografický odkaz".
Medzinárodný štandard a slovenské normy.
Na bibliografické odkazy sa vzťahuje medzinárodný štandard ISO 690:1987, ktorý určuje obsah, formu a štruktúru písomných dokumentov ako aj formu bibliografických citácií a odkazov. Na Slovensku sa štandard prevzal v roku 1998 ako norma "STN ISO 690 (01 0197) Dokumentácia. Bibliografické odkazy. Obsah, forma a štruktúra", ktorá určuje obsah, formu a štruktúru údajov v bibliografickom odkaze, povinné poradie údajov v ňom a stanovuje pravidlá ich zápisu, ako aj úpravu informácie vzťahujúcej sa na zdrojovú publikáciu.
Roku 1997 bol medzinárodný štandard rozšírený pod názvom 690-2:1997 aj na elektronické dokumenty a ich časti. Rozšírenie sa na Slovensku prevzalo v roku 2001 ako norma "STN ISO 690-2 (01 0197) Informácie a dokumentácia. Bibliografické citácie. Časť 2: Elektronické dokumenty alebo ich časti."
Odlišnosť s inými termínmi.
Termín "bibliografický odkaz" by sa nemal zamieňať s termínmi "citácia", bibliografická citácia, čo je technika, metóda (postup, spôsob) spojenia bibliografického odkazu s tým miestom textu, ku ktorému sa bibliografický odkaz vzťahuje.
"Bibliografický odkaz" sa odlišuje aj od bibliografického popisu (základný stavebný prvok bibliografického záznamu v katalógoch knižníc, v bibliografiách a pod.), ktorý pripravujú knihovníci, bibliografi a indexátori, iným poradím bibliografických údajov a odlišnými pravidlami použitia interpunkcie.
Zoznam bibliografických odkazov

Zoznam bibliografických odkazov je súpis bibliografických odkazov usporiadaný abecedne alebo podľa poradových čísel ich citovania. Umiestňuje sa na konci kapitoly alebo celého textu citujúceho dokumentu (knihy, článku a pod.).
Zoznamy bibliografických odkazov sa vytvárajú v súlade s použitou technikou citovania. Každá technika citovania si vyžaduje zodpovedajúcu úpravu zoznamu. Platí zásada, že v jednom dokumente sa používa len jedna technika citovania a k nej prislúchajúci spôsob tvorby zoznamu bibliografických odkazov. Nie je možné napríklad "metódu číselných odkazov" kombinovať s "metódou prvého údaja a dátumu".
Umiestnenie a zoraďovanie zoznamov bibliografických odkazov.
Zoznam bibliografických odkazov je umiestnený na konci kapitoly alebo celého textu (knihy, článku a pod.) a je zoradený podľa poradových čísel odkazov tak, ako sú číslované citácie v texte. Poradové čísla odkazov sú umiestnené vľavo a záznamy jednotlivých odkazov sú odsadené (aby boli lepšie rozpoznateľné).
Poradové čísla citácií a poznámok sa uvádzajú len v poznámkach pod čiarou, na konci kapitoly alebo celého textu (knihy, článku a pod.). Poznámky sú zoradené podľa ich poradových čísel. Ak sa robí osobitný zoznam bibliografických odkazov, je umiestnený na konci kapitoly alebo celého textu (knihy, článku pod.). Bibliografické odkazy sú v ňom 
zoradené abecedne podľa prvého prvku popisu (meno autora alebo názov dokumentu, ak je dielo anonymné) a nečíslujú sa. Keďže sa zoznam nečísluje, je dobré odsadiť druhý a ďalšie riadky každého záznamu.
Jednotlivé položky v zozname bibliografických odkazov sa uvádzajú v abecednom poradí. Usporiadané sú podľa prvého prvku (údaja), t. j. mena autora, resp. názvu dokumentu, ak je dielo bez autora. Za prvým údajom nasleduje rok vydania dokumentu. Za ním, v prípade potreby, nasledujú malé písmená (a, b, c, atď.), ktorými sa odlišujú odkazy s rovnakým prvým údajom a rokom vydania.
Odlišnosť od iných pojmov.
Zreteľne treba odlišovať "zoznam bibliografických odkazov" od bibliografií (bibliografických súpisov, prehľadových bibliografií, súpisov odporúčanej literatúry na ďalšie štúdium a pod.). Pravidlá prípravy bibliografického popisu pre bibliografiu sú iné ako pre bibliografické odkazy. Ak sa k textu (článku, knihe a pod.) pripája takáto bibliografia, musí byť zreteľne označená, najlepšie, ak je pripojená ako príloha.
Citovaný dokument

Citovaný dokument je už zverejnená práca, z ktorej sa niečo preberá (myšlienka, výňatok – citát) do inej práce – do citujúceho dokumentu. Môže to byť kniha, článok v časopise, encyklopédia, slovník, rozhlasový alebo televízny dokument, film, elektronická správa (e-mail), CD-ROM, DVD nosič, elektronický časopis alebo zborník, www stránka a pod.
Citujúci dokument

Citujúci dokument je práca (publikácia), ktorá sa píše, a v ktorej sa použije myšlienka, výňatok, citát z inej (citovanej) práce – z citovaného dokumentu. Môže to byť monografia, diplomová práca a pod. V citujúcom dokumente sa prevzatá myšlienka, výňatok, citát uvedie pomocou bibliografickej citácie ako bibliografický odkaz, čo je záznam obsahujúci údaje o iných dokumentoch, ktoré autor bezprostredne použil pri písaní svojej práce.
Citovanie (odkazovanie)

Citovanie alebo odkazovanie v bibliografii je uvedenie v jednom dokumente (najmä vedeckej práci), že bol v ňom použitý druhý (konkrétny) dokument (teda že boli použité výsledky, myšlienky, definície a pod. z druhého dokumentu), a uvedenie identifikácie tohto druhého dokumentu, spravidla pomocou bibliografickej citácie a/alebo bibliografického odkazu.
Pod názvom citovanie sa obyčajne myslia či analyzujú najmä dva jeho aspekty:
Citovanie je dôležitým atribútom vedeckých a odborných prác a vedeckej komunikácie. Ohlas, o ktorom svedčia bibliografické citácie, je dôležitý pre vedecký a odborný profil a rast autora. Počet bibliografických citácií je dôležitý pri evaluácii, akreditácii jednotlivých vedcov, odborníkov, vedeckých, pedagogických pracovníkov a celých pracovísk, ústavov, vysokých škôl, fakúlt, katedier.
Simeis 147

Simeis 147 je pozostatok supernovy medzi súhvezdiami Býk a Povozník. Tvoria ho spletité filamenty. V strede stále sa rozpínajúcej hmloviny je skrytý pulzar.
Hmlovitá oblasť v jej okolí pokrýva približne 3 stupne a je vzdialená asi 3000 ly (±350). Rozkladá sa v šírke 137 ly (±25) (41,9 parsekov) a je približne 100 000 rokov stará.
Siriometer

Siriometer je málokedy používaná astronomická miera rovnajúca sa jednému miliónu AU, čo je jeden milión-násobok priemernej vzdialenosti Zeme od Slnka. Táto vzdialenosť sa rovná približne 149 597 870 000 000 000 m alebo 15,813 ly, čo je približne dvojnásobná vzdialenosť Zeme od hviezdy Sirius.
Zvenigorodskaja

Zvenigorodskaja () je stanica petrohradského metra na Frunzensko-Primorskej linke, medzi stanicami Sadovaja a Obvodnyj kanal.
Bola otvorená 20. decembra 2008 v prvej fáze prevádzky na Frunzensko-Primorskej linke.
József Antall

József Antall (* 8. apríl 1932, Pestújhely (dnes Budapešť) – † 12. december 1993, Budapešť) bol prvý demokraticky zvolený predseda maďarskej vlády po politickom prevrate v roku 1989, učiteľ, knihovník, muzeológ a politik. V rokoch 1990 až 1993 bol predsedom strany Maďarské demokratické fórum.
Iglu

Iglu alebo zriedkavo eskimo (Inuitčina "iglu" / ᐃᒡᓗ, "dom", plurál: "igluit") je kupolovitý príbytok zo snehových alebo ľadových kvádrov. Je to tradičný príbytok Inuitov na severe Kanady a v Grónsku, ktorí iglu používali ako príbytok počas zimy a lovu. Počas leta bývali v chatrčiach z dreva a kože. "Iglu" je pôvodne eskimácke slovo, ktoré v preklade znamená "dom", alebo "príbytok".
Iglu sa skladá z malého polkruhového vchodu a hlavnej miestnosti. Sneh ako izolačný materiál zabraňuje únikom akumulovaného tepla a vnútri iglu tak môže byť znesiteľná teplota (cca 0°C). Studený vzduch ani vietor sa dovnútra nedostane, pretože vchod býva pod úrovňou podlahy. Na povrchu kupoly sa nachádza vetrací otvor.
V iglu sa môže nachádzať aj provizórne vybavenie, napr. kamenný stôl, kožušiny, lampa alebo aj okno z kusu ľadu.
Cruachan

Cruachan je írska folk metalová hudobná skupina, založená v Dubline v roku 1992 Keithom Fayom. Je považovaná za jednu zo zakladajúcich kapiel subžánru označovaného ako "„keltský metal“". Názov skupiny je prebraný z názvu hlavného mesta stredovekého írskeho kráľovstva Connacht (v súčasnosti archeologická lokalita Rathcroghan).
História.
Kapela sa sformovala na troskách blackmetalového zoskupenia Minas Tirith, ktorá bola založená Fayom v roku 1991. Približne v tom čase však Fay začal počúvať folkovú hudbu a zakúpil si aj debutový album anglických Skyclad "The Wayward Sons of Mother Earth". Ovplyvnený týmto albumom, rozhodol sa Keith Fay skombinovať hudobné štýly black metalu a írskeho folku. Cruachan bol založený a demo "Celtica" bolo nahrané o rok neskôr. Prvý album "Tuatha Na Gael" vyšiel v roku 1995 a vyslúžil si pozornosť nahrávacej spoločnosti Century Media. Podmienky kontraktu však boli pre skupinu nevyhovujúce a po tom ako sa nedohodli, skupina sa rozpadla.
V roku 1999 sa Cruachan nanovo sformoval a po podpise zmluvy s Karmageddon Media skupina v roku 2000 vydala druhý album "The Middle Kingdom". Tento album sa hudobne odklonil od black metalu a skupina v rovnakom trende pokračovala aj nasledovnej produkcii. Na treťom albume "Folk-Lore" spolupracoval aj Shane MacGowan z The Pogues, ktorý sa podieľal na produkcii albumu, taktiež aj naspieval vokály na dvoch cover-verziách írskych tradicionálov „Ride On“ a „Spancill Hill“. „Ride On“ vyšla aj ako singel a skupina dokonca zaznamenala menší komerčný úspech, keď bola nasadená v írskej hitparáde.
Štvrtý album "Pagan" bol vydaný v roku 2006 a zatiaľ posledným počinom skupiny je "Nine Years of Blood" z roku 2018.
Ozembuch

Ozembuch je prevažne kombinovaný samoznejúci ľudový hudobný nástroj, ktorý pozostáva z palice dlhej približne 80 až 160 cm, na ktorú sú pripevnené rôzne pliešky, zvoncov či činela, príp. môže byť v strednej časti upevnený malý bubon. Tento nástroj nemá konštrukčné pravidlá, preto sa jeho podoba môže líšiť. Pôvodne slúžil ako sprievod k tancu, nástroj žobrákov a potulných muzikantov, dnes sa používa najmä vo fašiangovej obchôdzke masiek.
Gerardus ’t Hooft

Gerardus ’t Hooft (* 5. júl 1946, Den Helder, Holandsko) je holandský teoretický fyzik a profesor na Utrechtskej univerzite. 
V roku 1999 dostal spolu s Martinusom Veltmanom Nobelovu cenu za fyziku za objasnenie kvantovej štruktúry elektroslabých interakcií. Okrem Nobelovej ceny je držiteľom Wolfovej ceny za fyziku (1981) a Lorentzovej medaily (1986). Je po ňom pomenovaný asteroid 9491 Thooft.
Martinus Veltman

Martinus Justinus Godefriedus Veltman (* 27. jún 1931, Waalwijk, Holandsko† 4. január 2021, Bilthoven) bol holandský teoretický fyzik.
V roku 1999 dostal spolu so svojím bývalým študentom Gerardusom ’t Hooftom Nobelovu cenu za fyziku za objasnenie kvantovej štruktúry elektroslabých interakcií.
Externé odkazy.
]
Prevodový mechanizmus

Prevodový mechanizmus, skrátene aj prevod je zariadenie určené na premenu (prevod) pohybov a v súvislosti s tým aj premenu síl a momentov. Prevodový mechanizmus sa skladá najmenej z troch členov, pričom jeden člen je skriňa, rám alebo stojan. Tento člen zachytáva reakčné sily, alebo momenty, ktoré pri premene pohybov vznikajú. Člen, ktorý poháňa prevodový mechanizmus sa nazýva "hnací", alebo "vstupný". Počet hnacích členov je rovný počtu stupňov voľnosti mechanizmu. Všetky ostatné pohyblivé členy mechanizmu sú hnané. Hnaný člen, ktorý vykonáva výsledný žiadaný pohyb sa nazýva "výstupný člen".
Rozdelenie.
Funkčná závislosť pohybu výstupného člena na pohybe vstupného člena sa nazýva prevod. Podľa jej priebehu sa rozdeľujú prevodové mechanizmy do dvoch základných skupín.
Prevodové mechanizmy so stálym prevodom.
Tieto mechanizmy sa označujú aj ako mechanizmy "s rovnomerne odprevodovaným prevodom" alebo "s konštantným prevodom". Ich prevod je lineárna funkcia. Sem patria napríklad prevodové mechanizmy s ozubenými kolesami, hydrostatické a hydrodynamické prevody. 
Prevodové mechanizmy s premenlivým prevodom.
Tieto mechanizmy sa označujú aj ako mechanizmy "s nerovnomerne odprevodovaným prevodom" alebo "s nekonštantným prevodom". Ich prevod nie je lineárny. Ide napríklad o prevody s neokrúhlym kotúčom, kľukové mechanizmy, kulisové mechanizmy, výstredníkové mechanizmy a prevody s prerušovaným pohybom.
Teatro de la Zarzuela

Teatro de la Zarzuela je hudobné divadlo v Madride na ulici Jovellanos.
Bolo otvorené 10. októbra 1856 pri príležitosti narodenín kráľovnej Izabely II. Divadlo bolo postavené podľa plánov architekta Jerónima de Gándara z iniciatívy "Sociedad Lírico Española", aby bola vytvorená stála scéna v Madride, kde by sa prezentovali Zarzuely. V divadle pôsobili mnohí autori zarzuel napr. Francisco Asenjo Barbieri, Rafael Calleja Gómez, Cristóbal Oudrid a iní. Zarzuela je v repertoári divadla dodnes.
V roku 1909 divadlo vyhorelo a bolo opäť otvorené v roku 1913. Rozsiahlou rekonštrukciou prešlo divadlo aj v roku 1956, kedy stratilo časť svojej pôvodnej výzdoby. Pôvodná výzdoba bola do značnej miery obnovená pri príležitosti poslednej rekonštrukcie divadla v roku 1998.
Sixtínska Madona

Sixtínska Madona (tal. "Madonna Sistina") je názov obrazu talianskeho renesančného maliara a architekta Raffaela Santiho. 
Obraz objednal u Raffaela v roku 1512 pápež Július II., ktorý ním chcel osláviť pripojenie Piacenzy k cirkevnému štátu. Prostredníctvom neho chcel zviditeľniť i svoju rodinu della Rovere. 
Ikonografia a symbolika.
Obraz zobrazuje Pannu Máriu držiacu na rukách Ježiša, stojacu na oblaku pred roztiahnutou oponou. Mária, svojou pózou sťa stelesnenie vznešenosti a humánnosti, práve zostupuje, ako to naznačuje poloha jej nôh a pohyb rúcha. Pred ňou kľačia dve postavy - po jej pravej ruke je to pápež Sixtus II. s črtami tváre objednávateľa diela, po ľavej ruke sv. Barbora. Pápež Sixtus II. v hlbokej úcte rukami naznačuje jej cestu z oblakov na zem, do kostola San Sisto v Piacenze (benediktínsky kostol zasvätený sv. Sixtovi a sv. Barbore dostal tento obraz po dokončení od Júliusa II. do daru). Kľačiaca sv. Barbora upiera svoj pohľad na dvojicu anjelikov znudene sa opierajúcich o spodný rám obrazu a sledujúcich výjav nad ich hlavami.
Obraz obsahuje symbolické prvky. Tie možno vybadať z polohy Dieťaťa na Máriiných rukách, rozhrnutého závesu a tiary ležiacej pri pápežových nohách. Podľa katolíckeho chápania sa chlieb a víno „premieňajú“ na telo a krv Kristovu. Svätí rozhrnuli záves aby umožnili návrat Krista na Máriiných rukách k svätej obete; pápež im ukazuje cestu do chrámu. Mária ponúka Krista ako eucharistiu: neobjíma ho tak ako si matka túli dieťa, ale drží ho pred sebou. 
Tiara pri pápežových nohách je priamym poukázaním na rodinu pápeža Júliusa II.. Symbolizuje ju žaluď korunujúci tiaru; Július II. sa vlastným menom volal Giuliano della Rovere (z tal. "„rovere“" t. j. dub).
Generácie návštevníkov drážďanskej Gemäldegalerie obdivujú spôsob, akým vykreslil svoju predstavu Panny Márie v tomto diele Raffael. Jeho "Sixtínska Madona" patrí k najznámejším svetovým dielam o čom okrem iného svedčí aj nespočetné množstvo reprodukcií. 
Umiestnenie diela.
Pôvodne bol obraz pravdepodobne určený ako umelecký doplnok hrobu pápeža Júliusa II., keďže sv. Sixtus II. bol patrónom rodiny della Rovere. Doplnenie obrazu dvojicou anjelov, ktorí bývajú takto často zobrazovaní na náhrobkoch, túto úvahu potvrdzuje. 
Obraz bol dvestopäťdesiat rokov umiestnený na svojom pôvodnom mieste v kostole San Sisto v Piacenze. V roku 1754 sa stal majetkom saského kurfirsta Fridricha Augusta II.. V roku 1855 sa obraz dostal do zbierok drážďanskej Gemäldegalerie Alte Meister odkiaľ bol počas 2. svetovej vojny prevezený do Sovietskeho zväzu. Od roku 1956 je opäť v Drážďanoch.
Golden Earring

Golden Earring je holandská rocková skupina založená v roku 1961 pod menom "Golden Earrings" v Haagu. Spoluhláska „s“ z názvu zmizla v roku 1969, v ktorom sa objavil i prvý medzinárodný úspech skupiny, album "Eight Miles High". Doma mala viac ako 40 hitov a vydala viac ako 30 zlatých a platinových albumov. Postavenie medzinárodnej superstar získala skupina Golden Earring zásluhou skladby „Radar Love“ v roku 1973, „Twilight Zone“ (1982) a „When The Lady Smiles“ (1984).
100000 Astronautica

100000 Astronautica je planétka s provizórnym označením "1982 SH1".
Planétku objavil 28. septembra 1982 James B. Gibson na observatóriu Palomar. Nachádza sa v páse planétok medzi Marsom a Jupiterom. Jej absolútna hviezdna veľkosť je 16,7 a obežná doba 960,205 dní. Meno „Astronautica“ zaviedla v októbri roku 2007 Medzinárodná astronomická únia.
11500 Tomaiyowit

11500 Tomaiyowit je malá planétka objavená Jean Muellerovou a J. D. Mendenhallom 28. októbra 1989 v observatóriu Palomar.
14698 Scottyoung

14698 Scottyoung je planétka pomenovaná po astronómovi Scottovi D. Youngovi.
Bola objavená programom Spacewatch.
4C +37.11

4C +37.11 alebo Galaxia 4C +37.11 je rádiová a eliptická galaxia s binárnou supermasívnou čiernou dierou s najmenšou separáciou pri binárnych čiernych dierach, ktorá bola priamo pozorovaná, do roku 2006. Separácia medzi čiernymi dierami je 24 ly (7,3 parsekov) s obežnou dobou 150 000 rokov.
Predchádzajúca najmenšia separácia binárnej supermasívnej čiernej diery bola 2 400 ly. Kvazar OJ 287 má binárnu supermasívnu čiernu dieru s obežnou dobou 12 rokov, čo znamená, že vzdialenosť medzi nimi je ešte menšia, avšak zatiaľ nebol priamo pozorovaný.
Možná kolízia medzi nimi by viedla k veľkým gravitačným vlnám.
2MASS J07491255+5552336

2MASS J07491255+5552336 je kvazar v súhvezdí Chameleón.
2MASX J00482185-2507365

2MASX J00482185-2507365 je dvojica prekrývajúcich sa špirálových galaxií, ktorá sa nachádza v blízkosti galaxie Sochár. Má červený posun z=0,06.
Táto dvojica galaxií je dobrým príkladom distribúcie galaktického prachu medzi viditeľnými ramenami špirálových galaxií.
2XMM J083026+524133

2XMM J083026+524133 alebo skrátene 2XMM J0830 je veľmi veľká skupina galaxií vo vzdialenosti približne 7,7 miliardy svetelných rokov od Zeme. Bola objavená ESA misiou XMM-Newton a Veľkým binokulárnym teleskopom (LBT) v Arizone v roku 2008.
Je to najväčšia známa skupina galaxií s červeným posunom &gt;=1, s hmotou 1e15 slnečnej hmoty.
Kocián

Kocián je priezvisko, pozri Kocián (priezvisko), napr.:
Kocian

Kocian je priezvisko, pozri Kocian (priezvisko), napr.:
Kóczián

Kóczián je priezvisko, napr.:
Kotzian

Kotzian je priezvisko, pozri Kotzian (priezvisko), napr.:
Populačný limit

Populačný limit je pojem z počítačových strategických hier, používaný na označenie maximálneho množstva jednotiek u jednotlivých hráčov.
Úlohou populačného limitu je zamedziť stále zväčšovanie armády hráča a tým nútiť hráča používať viac útočnú ako obrannú taktiku. Sekundárnou úlohou je zaručenie bezproblémového fungovania hier aj na menej výkonných počítačoch, ktoré nemôžu efektívne prepočítavať príliš vysoké množstvo jednotiek.
Stratégia hrania pri použití limitu.
Obrana.
V prípade bojových strategických hier je populačný limit dôležitý hlavne v obrane. Pri nízkom populačnom limite nie je možné postaviť z vlastných jednotiek dostatočne silnú armádu na to, aby mohla odraziť akýkoľvek typ útoku. V stratégií hrania je teda potreba kombinovať jednotky, ktoré sa započítavajú do limitu, s rôznymi ďalšími možnosťami účinnej obrany ako múry a veže alebo prirodzené hranice (útesy, rieky a podobne).
Pri obrane sa tiež vychádza z faktu, že žiadna obrana nemôže byť stopercentná, čo ovplyvňuje hlavne 
Útok.
Útok s limitom je veľmi náročný a vyžaduje dobré naplánovanie, pretože množstvo útočných jednotiek je obmedzené. Vedie to k rôznym herným postupom, ako napríklad maximalizácia útočných jednotiek na úkor ekonomiky a obrany, alebo použitie zbraní stvorených na boj na diaľku (obliehacie stroje) na poškodzovanie nepriateľskej obrany, hlavne rôznych podporných stavieb. Veľmi častou taktikou je tiež zbavenie sa menej potrebných jednotiek, aby mohli byť na ich miesto najaté nové jednotky.
Limit v online hrách.
Väčšina online stratégií nepoužíva fixné limity jednotiek. Hráči teda môžu prakticky neobmedzene zväčšovať svoju armádu za splnenia podmienok, ako je dostatok ubytovania, potravín alebo energie. Pri konci hry je v hernom svete také množstvo jednotiek, že spomaľujú celú hru.
Cimburgis Mazovská

Cimburgis Mazovská (* medzi 1393 až 1395 - † 28. september 1429, Türnitz) bola dcéra plockého kniežaťa Siemowita IV. a Alexandry, sestry poľského kráľa Vladislava.
Piastovna rakúskou vojvodkyňou.
Sobáš s rakúskym vojvodom Ernestom z dynastie Habsburgovcov bol uzavretý v roku 1412 v Krakove. Cymburgis bola údajne nielen krásna, ale i plodná, porodila deväť detí. Bol medzi nimi aj budúci cisár Fridrich III.
Zomrela pri náboženskej procesii a je pochovaná v kláštore Lilienfelde.
Posledné vystúpenie

Posledné vystúpenie () je zbierka ôsmich detektívnych poviedok, ktoré napísal sir Arthur Conan Doyle, a v ktorých vystupuje Sherlock Holmes. Poviedka "„Lepenková škatuľa“" bola do tejto zbierky preradená zo zbierky Spomienky na Sherlocka Holmesa. Príbehy boli v rokoch 1908 - 1917 publikované v "The Strand Magazine" a v roku 1917 vyšli knižne. Do slovenčiny ich preložil Alfonz Bednár.
Prevod

Prevod môže byť:
3C 109

3C 109 je seyfertova galaxia v súhvezdí Býk.
Mezocyklóna

Mezocyklóna je vír, ktorý je široký 3–8 km, trvá len niekoľko hodín a je sprevádzaný silným vetrom a silnými zrážkami.
Vzniká, keď sa studený a prudký výškový vietor prekríži s teplým prízemným vetrom, ich stretnutie vyvolá horizontálnu rotáciu vzduchu. V prípade, že k tomu stretnutiu prestrihnutých veterných prúdov dôjde v búrkovom oblaku, prúdenie z teplého búrkového vzduchu zdvihne rotujúci vzduchový valec a vztýči ho do vertikálnej polohy. Spojenie vertikálneho a otáčavého pohybu vytvára veľmi široký stĺp zvíreného vzduchu, mezocyklónu. Z dosiaľ nedostatočne známych príčin sa niekedy vo vnútri objaví vír, ktorý sa po skondenzovaní a dotyku so zemou stáva tornádom.
Votruba

Votruba môže byť:
3C 153

3C 153 je seyfertova galaxia v súhvezdí Povozník.
Bišnupríja manipurí

Bišnupríja manipurí alebo bišnupríja (v origináli ইমার ঠার - imar thar = "jazyk mojej matky" alebo বিষ্ণুপ্রিয়া মণিপুরী - bišnupríja manipurí/bišnupríe manipurí [i môže byť alternatívne vyslovené krátko] = "bišnuprijská manípurčina"; niekedy aj višnupríja manipurí) je aglutinačný jazyk príbuzný s bengálčinou, niekedy považovaný za nárečie bengálčiny a/alebo ásámčiny. Týmto jazykom hovorí vyše 100 000 ľudí hlavne v Indii (v štátoch Ásam, Tripura, Manípur) a v Bangladéši.
Geografické rozšírenie.
V Manípure sa bišnupríja manipurí používa v regióne Džiribam. Početná komunita hovoriacich sa kedysi usadila v Ásame - predovšetkým v okrese Kačhár (angl. Cachar), Karimganj a Hailakandi. V štáte Tripura sa bišnupríja manipurí používa v oblasti Dharmanagar, Kailasahar, Kamaipur a v západnej Tripure. V štátoch Meghalái, Arunáčalpradéš a Mizorám žijú komunity hovoriacich jazyka roztrúsene na celom území.
Mimo Indie žije najpočetnejšia komunita bišnupríja manipurí v Bangladéši v oblasti Sylhet, Moulbivazar, Habigandž a Sunamgandž.
V Mjanmarsku sa hovorí bišnupríja manipurí hlavne v regiónoch Tbangdut, Mawa Kalewa a Bumnuk. Početné komunity emigrantov žijú v USA, Kanade, Nemecku, na strednom Východe a v Austrálii.
Písmo.
Bišnupríja manipurí sa kedysi písala v písme dévanágarí. Počas britskej kolonizácie indického subkontinentu bolo zavedené moderné vyučovanie. Odvtedy sa bengálčina a bišnupríja manipurí začala písať v písme východné nágarí. 
samohlásky: অ আ ই ঈ উ ঊ এ ঐ ও ঔ
samohláskové interpunkcia: 
spoluhlásky: ক খ গ ঘ ঙ ছ জ ঝ ঞ ট ঠ ড ঢ ণ ত থ দ ধ ন প ফ ব ম য র ল শ ষ স হ ড় ঢ় য় ৱ ং ঃ ঁ
číslovky: ০ ১ ২ ৩ ৪ ৫ ৬ ৭ ৮ ৯
3C 171

3C 171 je Seyfertova galaxia v súhvezdí Rys.
3C 191

3C 191 je kvazar v súhvezdí Rak.
Cenzúra

Cenzúra môže byť:
Lohengrin

Lohengrin môže byť:
Občianske práva

Občianske práva alebo občianske slobody alebo občianske práva a slobody sú zákonmi (najčastejšie ústavou alebo ústavou spolu s inými zákonmi) stanovené základné práva občana štátu, predovšetkým také, ktoré definujú jeho postavenie v spoločnosti alebo v štáte. 
Zvyčajne sa rozlišujú tieto občianske práva:
3C 20

3C 20 je Seyfertova galaxia v súhvezdí Kasiopeja.
3C 212

3C 212 je Seyfertova galaxia v súhvezdí Rak.
3C 215

3C 215 je Seyfertova galaxia v súhvezdí Rak.
3C 236

3C 236 je rádiová galaxia triedy FR II. Patrí medzi najväčšie známe rádiové galaxie s rádiovou štruktúrou lineárnej veľkosti viac ako 15 miliónov ly (4,5 Mpc). Nachádza sa v súhvezdí Hadonos.
3C 249.1

3C 249.1 je Seyfertova galaxia v súhvezdí Drak.
3C 279

3C 279 je OVV kvazar. Najprv to bol kvazar, v ktorom boli zistené superluminálne pohyby.
3C 285

3C 285 je rádiová galaxia v súhvezdí Poľovné psy.
3C 286

3C 286 (alebo 1328+307) je Seyfertova galaxia 1 alebo kvazar s radiálnou rýchlosťou 164 137 km/s.
3C 288

3C 288 je rádiová galaxia v súhvezdí Poľovné psy.
3C 295

3C 295 je rádiová galaxia v súhvezdí Pastier.
IC 1065

IC 1065 alebo PGC 52924, 3C 305 je rádiová galaxia v súhvezdí Drak.
Bibliografický údaj

Bibliografický údaj alebo bibliografický prvok (angl. "bibliographic element"; "bibliographic statement") je: 
Bibliografický údaj poskytuje základné informácie o existencii dokumentu, jeho obsahu príp. určuje jeho miesto v systéme dokumentov a poznatkov. Bibliografické údaje sú v bibliografickom popise usporiadané logicky v rámci bibliografického záznamu, ktorý môže obsahovať aj ďalšie údaje a ktorý zastupuje dokument alebo dokumenty v rozličných komunikačných situáciách.
Elektronický podpis

Elektronický podpis sú elektronické identifikačné údaje autora (odosielateľa) elektronického dokumentu, pripojené k nemu.
Elektronickým podpisom sa v širšom význame môže označovať aj jednoduché nešifrované uvedenie identifikačných údajov (osobné údaje, ďalej názov a sídlo spoločnosti, rodné číslo atď.) na konci textu v elektronickej (digitálnej) forme, ktoré umožňuje identifikovať (teda jednoznačné určiť) označenú osobu, ale nie pravosť údajov a celistvosť podpísaného dokumentu ani autentizáciu podpísaného.
Kvalifikovaný elektronický podpis je elektronický podpis v podobe, kde je možné overiť pravosť dokumentov a autentifikáciu podpísaného. Toto je zaručené spravidla kryptografickými metódami. Zaručený elektronický podpis môže byť vyhotovený iba pomocou certifikovanej aplikácie, bezpečného zariadenia na vyhotovenie elektronického podpisu a kvalifikovaného certifikátu. Zaručený elektronický podpis dokumentu zabezpečuje:
Rozdiel medzi jednoduchým a zaručeným elektronickým podpisom je podobný rozdielu medzi úradne neovereným a overeným vlastnoručným podpisom, pričom možnosť, obtiažnosť a spoľahlivosť písmoznaleckej analýzy neovereného vlastnoručného podpisu možno prirovnať k možnosti, obtiažnosti a spoľahlivosti overenia autenticity nezaručeného elektronického podpisu.
Podpis môže obsahovať časovú pečiatku, ktorá jednoznačne preukazuje dátum a čas podpísania dokumentu.
Dlhodobá archivácia.
Na rozdiel od vlastnoručného podpisu, dôveryhodnosť a overiteľnosť elektronického podpisu s časom klesá. Dôvodom je klesajúca bezpečnosť algoritmov, ktoré boli použité na jeho vyhotovenie a expirácia a dostupnosť údajov potrebných na jeho overenie (napríklad zoznamy zneplatnených certifikátov). Dĺžka platnosti podpisovacieho certifikátu býva typicky jeden alebo niekoľko rokov, ale pre potreby archivácie je často potrebné zabezpečiť overiteľnosť v horizonte niekoľkých desaťročí. Počas takéhoto dlhého obdobia môžu byť pôvodné algoritmy prelomené útokmi na slabiny, ktoré v času podpisu neboli známe. Ďalej je možné predpokladať zásadný nárast výpočtového výkonu, ktorý uľahčuje prelomenie algoritmov hrubou silou. Preto je potrebné elektronické podpisy počas archivačnej doby udržiavať, napríklad pravidelným vkladaním archívnej časovej pečiatky. Tá prepodpisuje pôvodný podpis a dáta potrebné na jeho overenie.
Bibliografický záznam

Bibliografický záznam (angl. "bibliographic record") je usporiadaná množina bibliografických údajov a ďalších údajov, ktoré zahŕňajú formu a obsah dokumentu. Je to základný "bibliografický text", ktorý má deskriptívnu, identifikačnú, lokalizačnú, informačnú a substitučnú funkciu. Čiže: popisuje dokument, identifikuje dokument, informuje o tom, kde sa dokument nachádza, podáva informáciu o jeho obsahu a zastupuje dokument.
3C 35

3C 35 je kvazar v súhvezdí Kasiopeja.
3C 390.3

3C 390.3 je rádiová galaxia v súhvezdí Drak.
3C 401

3C 401 je Seyfertova galaxia v súhvezdí Drak.
3C 438

3C 438 je Seyfertova galaxia v súhvezdí Labuť.
3C 449

3C 449 je rádiová galaxia v súhvezdí Jašterica.
Bibliografický popis

Bibliografický popis (en bibliographic description) je základný stavebný prvok bibliografického záznamu. Bežní používatelia sa stretávajú s bibliografickým popisom v katalógoch knižníc, v bibliografiách a pod. Podľa výkladu v norme ISBD(G), ktorá obsahuje odporúčania pre medzinárodný štandardný bibliografický popis, sa pojmom bibliografický popis rozumie súbor bibliografických údajov, ktoré popisujú a identifikujú dokument.
Odlišnosť s inými pojmami.
Bibliografický popis sa niekedy nevhodne stotožňuje s bibliografickým záznamom alebo sa zvýrazňuje len jeho identifikačná funkcia (identifikačný popis).
3C 47

3C 47 je Seyfertova galaxia v súhvezdí Ryby.
3C 61.1

3C 61.1 je Seyfertova galaxia v súhvezdí Cefeus.
Zámok Juval

Zámok Juval sa nachádza v južnom Tirolsku pri obci Staben. Je situovaný na skalách medzi údoliami Etsch a Schnal, odkiaľ je možné kontrolovať starú obchodnú cestu. Vybudoval ho v 13. storočí Hugo von Montalban. Počas svojej existencie niekoľkokrát zmenil majiteľov.
Súčasnosť.
V roku 1983 získal pevnosť Reinhold Messner a začal ju postupne rekonštruovať. V jednej časti hradu vybudoval z pôvodných miestností pracovňu a obytné priestory. Pivnice použil ako skladisko expedičného materiálu a výbavy. Celý hrad poskytuje priestory pre múzeum tibetských artefaktov. Zadná časť hradu s vežou nebola prebudovaná a slúži ako auditórium, kde sa konajú aj malé koncerty. V súčasnosti funguje ako múzeum, vináreň, organická farma a tradičný hostinec.
Rekonštrukcia.
V priebehu celej rekonštrukcie si mal hrad zachovať pôvodný charakter. Z tohto dôvodu nebola obnovená strecha na veži, namiesto nej bol použitý novotvar – ľahká sklená strecha, ktorá udržuje ráz hradnej ruiny a pritom zabraňuje ďalšej erózií a poškodzovaniu múrov.
Konštrukcia sedlovej strechy sa tvarom prispôsobuje pôvodnej strešnej konštrukcii hradu. Na múry z lomového kameňa sa položili nosníky ako pomúrnice, ktoré jadrovými vrtmi a navarenými oceľovými rúrami bodovo zasahujú do múrov. Na týchto pomúrniciach sú ukotvené horné pásnice vzopätých nosníkov, ktoré preklenujú celú miestnosť.
Tabule skla podopreté štyrmi kĺbovými bodovými držiakmi a vyvažovacími nosníkmi sú ešte raz podpäté v smere sklonu strechy. Sklené tabule uložené s prekrytím sa hviezdicovo rozdelili na základe lichobežníkového pôdorysu, takže pre každú tabuľu skla vyšli rozdielne rozmery. Presah strechy je dookola 25 až 40 cm. V smere obrannej veže sa horné pásnice vzopätých nosníkov zapustili do steny, vzdialenosť skla od steny je približne 3 cm.
3C 75

3C 75 je binárna čierna diera v skupine galaxií Abell 400. Pohybuje sa rýchlosťou 1200 km/s.
NGC 1265

NGC 1265 je rádiová galaxia v súhvezdí Perzeus, ktorú objavil francúzsky astronóm Guillaume Bigourdan 14. novembra 1884.
3C 9

3C 9 je kvazar v súhvezdí Ryby.
3C 244.1

3C 244.1 alebo Ursa Major B je rádiová galaxia v súhvezdí Veľká medvedica. Je klasifikovaná ako FRII rádiový zdroj a nachádza sa v skupine galaxií. 
Pozorovanie Hubblovym vesmírnym ďalekohľadom ukázalo, že ide o eliptickú galaxiu. Jadro tejto galaxie obsahuje supermasívnu čiernu dieru s približne (9,5 ± 6,6) × 108-násobkom hmotnosti Slnka.
Robert Betts Laughlin

Robert Betts Laughlin (* 1. november 1950, Visalia, Kalifornia, USA) je americký fyzik a profesor na Stanfordovej univerzite. 
V roku 1998 dostal spolu s Horstom Ludwigom Störmerom z Columbijskej univerzity a Danielom Chee Tsui z Princetonskej univerzity Nobelovu cenu za fyziku za objav novej formy kvantovej tekutiny s exitáciami nesúcimi zlomkový náboj.
Crytek

Crytek je nemecká softvérová spoločnosť sústreďujúca sa na vývoj videohier, ktorú založili traja tureckí bratia: Cevat, Avni a Faruk Yerli. Okrem sídla vo Frankfurte má ďalšie pobočky v Sofii, Budapešti, Nottinghame, Seoule, Šanghaji, Istanbule a Austine. Spoločnosť sa stala všeobecne známou po vydaní hier Far Cry a Crysis. Spolupracuje s firmami ako Electronic Arts, Ubisoft, nVidia, Intel, AMD, FMOD, Scaleform, Xoreax Software, Sparkasse Coburg a Rating Services.
CryEngine.
Základným produktom spoločnosti je CryEngine, ktorého prvá verzia vznikla pre hru Far Cry a neskôr bola vylepšená a použitá v trilógii Crysis (Cryengine 2 a 3).
Najnovšia verzia CryEnginu 5.3 je multiplatformová (PC, Xbox 360, Playstation 3).
Engine je známy svojou dobrou optimalizáciou a špičkovými grafickými prvkami. V súčasnosti (2014) Crytek využíva CryEngine 3 v hre Crysis 3.
História.
Spoločnosť Crytek bola založená bratmi Yerliovými v roku 1999 v Coburgu, v SRN. Hneď zo začiatku zaujali vydavateľov na ECTS 2000 svojím technologickým demom, neskôr prepracovaným do podoby známej ako X-Isle (neskôr Far Cry). 
V máji 2002 Crytek predstavil CryEngine.
V roku 2003 sa zúčastnil Game Developers Conference, kde prestavil svoj nový engine a jeho technológie. V tom istom roku sa zúčastnil ECTS, kde bol Far Cry ocenený titulom „najlepšia PC hra“. Následne bol CryEngine optimalizovaný pre AMD64 procesory. 
Vo februári 2004 nemecká polícia prehľadala kancelárie Cryteku na základe podozrenia, že používajú nelegálny softvér; žiadny však nenašla. V rovnakom čase sa CryTek a Electronic Arts dohodli na spolupráci a vytvorili tech-demo Machinima, ktorým demonštrovali svoju predstavu budúcnosti hrania na PC. 
23. januára 2006 CryTek oznámil vývoj hry Crysis, so sľubom, že pôjde o originálnu FPS s herným obsahom plným výziev. Hra Crysis vyhrala viacero ocenení na E3 a Games Convention. Prvé verejné predstavenie CryEngine 2 sa konalo 23. januára 2007, rok po jej ohlásení. 
CryEngine bol licencovaný viacerými spoločnosťami, napríklad Avatar Reality, WeMade Entertainment, Entropia Universe, XLGames, Reloaded Studios, 1st Educational Institution a Games Academy GmbH.
11. mája 2007 Crytek ohlásil, že ich vysunuté pracovisko v Kyjeve bolo vylepšené na vývojárske štúdio a pracuje na novej neoznámenej hre. Týždeň nato ohlásil nové štúdio v Budapešti. Tak ako štúdio v Kyjeve, aj toto sa sústreďuje prevažne na prácu s CryEnginom 2. 
14. júla 2008 spoločnosť kúpila Black Sea Studios a premenovala ho na Crytek Black Sea. 
17. novembra 2008 Crytek otvoril nové priestory v Južnej Kórei s názvom Crytek, Ltd. Tieto kancelárie sa sústreďujú na licencovanie CryEnginu 2 ostatným kórejským klientom. 12. septembra 2008 vydávaju hru Crysis Warhead.
Od 14. októbra 2009 je CryEngine 3 k dispozícii pre vývojárov.
Follow the Blind

Follow the Blind je druhý štúdiový album nemeckej metalovej kapely Blind Guardian. Tento album bol vydaný v roku 1989.
Beňo Malec

Beňo Malec (celým menom Beňadik Malec; * 6. január 1958, Kežmarok) je slovenský maliar. Vo svojej tvorbe najviac používa prvky impresionizmu.
Životopis.
Beňo Malec sa narodil v jednoduchej rodine ako štvrtý z piatich detí. Študoval v Kežmarku. Už od ranného veku sa u neho prejavovalo maliarske nadanie.
V roku 1990 odišiel s vízou lepšej budúcnosti do USA. Počas pobytu v zámorí sa u Beňa Maleca prebudil patriotizmus k svojmu rodnému mestu, Kežmarku. Práve v tomto období začal maľovať. Odmietal poučky ateliérových teoretikov a pri tvorbe diel sa inšpiroval vlastnými pocitmi. Pre veľké citové pripútanie sa maliar každoročne na niekoľko mesiacov vracia do rodného Kežmarku.
Tvorba.
Spoločným menovateľom celej tvorby je umelcova mimoriadna farebná atmosféra a duch rozprávajúci o autorových pocitoch z každého plátna. Najrozsiahlejšia zbierka obrazov sa nachádza v súkromnej galérii "Beňo" v Kežmarku. Je zasvätená svätému Tadeášovi, ktorý je umelcovým patrónom.
American Hi-Fi

American Hi-Fi je americká pop punková skupina z Los Angeles v Kalifornii, pôvodom z Bostonu v Massachusetts. Jej členmi sú spevák Stacy Jones, gitarista Jamie Arentzen, basgitarista Drew Parsons a bubeník Brian Nolan. Hlavným členom z formácie skupiny, Stacy Jones bol známy ako bubeník v úspešných alternatívnych rockových skupinách Veruca Salt a Letters to Cleo. Skupina vo svojej tvorbe spája hudobné štýly ako pop punk, alternatívny rock a power pop.
Horst Ludwig Störmer

Horst Ludwig Störmer (* 6. apríl 1949, Frankfurt nad Mohanom, Nemecko) je nemecký fyzik a profesor na Columbia University in the City of New York v New Yorku, USA, ktorý sa zaoberá predovšetkým magnetizmom a nanotechnológiami. 
V roku 1998 dostal s Robertom Bettsom Laughlinom a Danielom Chee Tsui Nobelovu cenu za fyziku za objav novej formy kvantovej tekutiny s exitáciami nesúcimi zlomkový náboj.
Daniel Chee Tsui

Daniel Chee Tsui (po čínsky: 崔琦; pchin-jin: "Cuī Qí") (* 28. február 1939, provincia Che-nan, Čína) je čínsko-americký fyzik. 
V roku 1998 dostal spolu s Robertom Bettsom Laughlinom a Horstom Ludwigom Störmerom Nobelovu cenu za fyziku za objav novej formy kvantovej tekutiny s excitáciami nesúcimi zlomkový náboj.
Potiská kultúra

Potiská kultúra je kultúra, ktorá sa rozvíjala v oblasti východného Slovenska v období mladšieho neolitu. Charakteristickým znakom je výzdoba rytá geometrickými tvarmi.
Náleziská.
Najdôležitejšie lokality: Zemplín, Veľké Raškovce, Čičarovce A, B.
ProgeCAD

ProgeCAD je taliansky softvér na dvojrozmerné a trojrozmerné projektovanie a konštruovanie. ProgeCAD možno použiť ako alternatívu programu AutoCAD. Je to CAD softvér od spoločnosti ProgeSOFT postavený na jadre IntelliCAD (podobne ako desiatky ďalších komerčných verzií IntelliCAD-u od ostatných členov združenia ITC). Program pracuje na Windows XP, Windows Vista a Windows 7.
ProgeCAD.
ProgeCAD pracuje so súbormi formátu DWG verzie R2.5 až 2007 (s využitím knižníc Open Design Aliance). Program umožňuje 2D i 3D profesionálne kreslenie a tlač na papier v rozmeroch A5 až A0. Je určený pre kreslenie výkresov a vytváranie projektov hlavne v oblasti stavebníctva, architektúry, strojárstva, elektro, designu a pod. S programom je možné taktiež kresliť čiary, krivky, kružnice a medzikružie, viacuholníky, pravidelné mnohouholníky a ďalšie objekty a rôzne tvary v 2D i 3D priestore. Ďalej môžete s nakreslenými objektami vykonávať všetky štandardné úpravy ako napr.: presun, zrkadlenie, rotáciu pod ľubovolným uhlom, skosenie, pretiahnutie, prerušovanie, rovnobežnosť v 2D i 3D priestore. 3D objekty je možné rôzne premietať a natáčať. Podporuje prácu s hladinami, čiže je možné rôzne časti objektu alebo rôzne typy čiar priradiť rôznym hladinám a tie následne buď skryť, zamknúť, editovať.
ProgeCAD pre školy.
Pre školy je progeCAD k dispozícii pre nekomerčné použitie zdarma.
Júlia Hečková

Júlia Hečková (* 3. december, 1961, Bratislava) je slovenská speváčka, autorka a výtvarníčka.
Rodina.
Júlia Hečková je mladšou sestrou producenta, hudobného vydavateľa, scenáristu, režiséra, speváka a skladateľa Petra Hečka. Vyštudovala umeleckú priemyselnú školu (textilné návrhárstvo), filozofiu a teóriu kultúry na Filozofickej fakulte Univerzity Komenského v Bratislave.
Hudobná kariéra.
Júlia Hečková patrila spolu s Marikou Gombitovou a Beátou Dubasovou medzi najvýraznejšie speváčky slovenskej populárnej hudby 80. rokov, kedy spolu s bratom Petrom a skupinou Knock Out, orchestrom Gustava Broma či Felixa Slováčka absolvovala okolo 1 500 koncertných vystúpení v Československu, ale aj v zahraničí (Maďarsko, Taliansko, Maroko, Belgicko, Rusko, Poľsko, Nemecko, India a iné). Má veľký hlasový rozsah, dokáže naspievať aj náročnejšie spevácke party. V roku 1994 vyšiel v rámci súboru piesní oboch súrodencov s názvom "Peter &amp; Júlia – The Best of" aj duet Júlie so slovenským operným spevákom Petrom Dvorským „Brieždenie,“ ktorý zložil jej brat Peter. Jej najznámejšími hitmi sú piesne „Kráľovná pavlačí a dvorov,“ „Horúci mráz,“ „Spútaná láskou,“ „Maturitné tablo,“ „Náhlenie,“ „Mesto snov“ a „Taliansky muzikál.“ Autormi jej skladieb sú: Peter Hečko, Vašo Patejdl, Július Kinček, Pavol Hammel, Miro Žbirka, Laco Lučenič, Ľuboš Zeman, Daniel Mikletič, Milan Lasica a Kamil Peteraj. V roku 2006 vydala album vianočných piesní "Christmas Diamonds", na ktorý v latinčine a taliančine naspievala skladby od Giuseppe Verdiho, Wolfganga Amadeusa Mozarta, Charlesa Gounoda, Georgesa Bizeta, Giacoma Pucciniho či Vincenza Belliniho.
Osobný život.
Júlia Hečková niekoľko rokov žije v Prahe, je vydatá, jej manžel je vyštudovaný ekonóm. Majú syna Tomáša (2004).
Vo voľnom čase sa Júlia Hečková zaoberá maľovaním. Maľuje olejomaľby, akvarely a tempery.
Alibre Design

Alibre Design je nízkonákladový softvér na vytváranie 3D modelov a 2D výkresov. Dodáva sa v štyroch verziách: Alibre Design Xpress (zadarmo), Alibre Design Standard, Alibre Design Professional a Alibre Design Expert. Program pracuje na Windows XP aj Windows Vista.
Základné nástroje Alibre Design umožňujú okrem iného:
Výmena dát s inými systémami vo formátoch.
pre 2D.
Program taktiež umožňuje vytváranie 3D PDF súborov a import a export niektorých rastrových formátov. Importuje formáty súborov Rhinoceros, SolidWorks, Autodesk Inventor, Pro/ENGINEER, Catia, Parasolid a Solid Edge.
Alibre Design pre školy.
Pre školy je toto CAD riešenie poskytované vo viacerých variantoch.
T-Flex

T-Flex je parametrický 3D CAD systém. T-Flex je plne funkčný parametrický program umožňujúci profesionálnu tvorbu parametrických 3D modelov vrátane plôch a výkresov. V Česku a Slovensku je T-Flex nový CAD systém, pričom ruský vývojári pracujú stále na systéme už od roku 1989.
Oblasť nasadenia a použitia.
T-Flex je komplexný CAD/CAM/CAE/PDM systém určený predovšetkým pre profesionálnu prácu. T-Flex systém je postavený na báze plne spolupracujúcich modulov, pričom spoločným základom je parametrický i plošný modelár T-Flex CAD. Využitie má v každej oblasti vývoja, nielen pri všeobecnom strojárstve, ale aj v ďalších špecifických oblastiach, napr.: elektronika, stavebníctvo a umelecké kováčstvo.
Rozdelenie riešenia - modulárnosť.
T-Flex CAD.
Plne parametrický i plošný modelár postavený na overenom jadre Parasolid Parasolid ®. T-Flex CAD obsahuje škálu parametrických modelovacích nástrojov, ktoré dovoľujú konštruktérom vytvárať základné tvary a pridávať bežné mechanické tvary ako diery, zaoblenia alebo zrazenie hrán, rovnako ako geometriu ako sú úkosy, priehyby, parametrické oblúky, prieniky troch tvarov a skrutkové tvary.
T-Flex CAM.
Profesionálny CAM systém umožňujúci až 5-osé kontinuálne obrábanie. T-FLEX CAM je plne integrovaný technologický modul aplikácie T-FLEX CAD pre tvorbu NC programov, kontrolu dráhy nástroja a simuláciu strojného delenia (odoberania materiálu. Podporuje obrábacie postupy pre široké spektrum výrobných odvetví.
T-Flex Analysis.
Obsahuje špecializované analytické nástroje. Využíva metódy konečných prvkov] pre uskutočnenie statickej, frekvenčnej, vzpernej, teplotnej, únavovej analýzy a iných analýz a optimalizácií.
T-FLEX Dynamics.
Modul pre simuláciu pohybov, virtuálny prototyping, určený konštruktérom zaoberajúcich sa analyzovaním a skúmaním sa správania mechanických zostáv a celkov.